Na temelju članka 28. Statuta Javne vatrogasne postrojbe Delnice (u nastavku teksta: Statut) i Odluke Upravnog vijeća JVP Delnice (u nastavku teksta: Upravno vijeće) donesene na sjednici Upravnog vijeća dana od 31. siječnja 2019. godine, Upravno vijeće raspisuje

**N A T J E Č A J**

za izbor i imenovanje

**zamjenika zapovjednika JVP Delnice (1 izvršitelj – m/ž)**

KANDIDATI ZA IZBOR ZAMJENIKA ZAPOVJEDNIKA JVP DELNICE TREBAJU ISPUNJAVATI SLIJEDEĆE UVJETE:

- najmanje višu stručnu spremu, odnosno završen stručni studij ili završen preddiplomski sveučilišni studij iz područja zaštite od požara, ili bilo koje tehničke struke

- najmanje pet (5) godina iskustva na poslovima vatrogasca s posebnim ovlastima i odgovornostima,

- položen stručni ispit za vatrogasce s posebnim ovlastima i odgovornostima,

- da nije kažnjavan za kaznena djela protiv imovine, opće sigurnosti ljudi i imovine te protiv službene dužnosti,

- tjelesna i duševna sposobnost za obavljanje vatrogasne djelatnosti.

Mandat zamjenika zapovjednika traje četiri (4) godine.

Uz prijavu na natječaj kandidati moraju priložiti slijedeće:

- životopis,

- dokaz o hrvatskom državljanstvu (domovnica),

- dokaz o stručnoj spremi – stupnju obrazovanja (diploma),

- dokaz o položenom stručnom ispitu za vatrogasce s posebnim ovlastima i odgovornostima,

- dokaz o radnom iskustvu na poslovima vatrogasca s posebnim ovlastima i odgovornostima (ugovor o radu, rješenje ili druga odgovarajuća isprava),

- uvjerenje da kandidat nije kažnjavan za kaznena djela protiv imovine, opće sigurnosti ljudi i imovine te protiv službene dužnosti ne starije od šest (6) mjeseci od dana raspisivanja natječaja,

Dokaz o tjelesnoj i duševnoj sposobnosti za obavljanje vatrogasne djelatnosti (potvrda ovlaštene zdravstvene ustanove) dostavlja izabrani kandidat nakon obavijesti o izboru a prije donošenja odluke o imenovanju.

Dokazi o ispunjavanju uvjeta prilažu se u preslici, osim uvjerenja nadležnog suda koje se predaje u izvorniku ili ovjerenoj preslici.

Urednom prijavom smatra se prijava koja sadrži sve podatke i priloge navedene u ovom javnom natječaju.

Kandidat koji ima pravo prednosti pri zapošljavanju prema posebnim zakonima, to pravo ostvaruje u odnosu na ostale kandidate pod jednakim uvjetima, ako se u prijavi na natječaj pozove na to pravo i priloži odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo.

Sukladno Zakonu o vatrogastvu (NN 106/99, 117/01, 36/02, 96/03, 139/04, 174/04, 38/09, 80/10) prednost pri prijmu u radni odnos profesionalnog vatrogasca pod istim uvjetima ima osoba koja je najmanje dvije godine obavljala poslove dobrovoljnog vatrogasca, kao i osoba koja je odslužila vojni rok.

Prijave na natječaj podnose se osobno ili preporučeno poštom na adresu: Javna vatrogasna postrojba Delnice, Supilova 78, 51 300 Delnice, u zatvorenoj omotnici uz naznaku: “NE OTVARATI – NATJEČAJ ZA IZBOR ZAMJENIKA ZAPOVJEDNIKA“, u roku od petnaest (15) dana od dana objave natječaja u Narodnim novinama.

Nepotpune i nepravovremene prijave neće se razmatrati, niti će podnositelji nepotpunih prijava biti pozvani na dopunu prijave.

Na prijedlog Upravnog vijeća JVP Delnice, odluku o imenovanju zamjenika zapovjednika donosi gradonačelnik Grada Delnica.

Prije upućivanja prijedloga gradonačelniku za imenovanje zapovjednika, s kandidatima koji ispunjavaju uvjete natječaja Upravno vijeće JVP Delnice obavit će razgovor.

U slučaju da u roku od 60 dana, od dana pravomoćnosti odluke Upravnog vijeća o izboru kandidata, predloženi kandidat ne bude pravosnažno imenovan od strane gradonačelnika Grada Delnica, natječaj će se ponoviti.

U roku od 45 dana od dana isteka roka za podnošenje prijava, Upravno vijeće će obavijestiti svakog prijavljenog kandidata o izboru i dati mu pouku o njegovu pravu da pregleda natječajni materijal i da u roku od petnaest (15) dana od dana primitka te obavijesti, može zahtijevati sudsku zaštitu kod nadležnog suda (članak 42. st. 1. Zakona o ustanovama).

Ovaj natječaj objavit će se u Narodnim novinama, na službenoj mrežnoj stranici Grada Delnica (<http://www.delnice.hr/>), na službenoj mrežnoj stranici Javne vatrogasne postrojbe Delnice (<http://vatrogasci.delnice.hr/>), na oglasnoj ploči Javne vatrogasne postrojbe Delnice te na službenim stranicama Hrvatskog zavoda za zapošljavanje.

KLASA: 027-06/19-01/01

URBROJ: 2112-01-30-40-2-19-10

Delnice, 6. veljače 2019. godine

**UPRAVNO VIJEĆE JVP DELNICE**